પ્રાપ્ત વિગત મુજબ મોરબી જિલ્લાના સૌથી વધુ અછતગ્રસ્ત માળીયા તાલુકાને સરકારે જાહેર કરેલા પાક વિમામાં મોટો અન્યાય થયો હોય જેથી ખેડૂતો લાલઘુમ થઈ ગયા છે અને આજે માળીયાના સરવડ ગામે મોરબી જિલ્લા પંચાયત પ્રમુખ કિશોર ચિખલીયાની આગેવાની હેઠળ ખેડુત હિત રક્ષક સમિતિની મળેલી બેઠકમાં ૪૪ ગામના ખેડૂતોએ એક સુરે સરકારની આ અંડાગંડા નીતિને વખોડી કાઢી ઉગ્ર આક્રોશ વ્યક્ત કર્યો હતો અને આગામી ૨૬મીએ ખેડૂત હીત રક્ષક સમિતિની બેઠકમાં સરકાર સામે કેવી રીતે લડત ચલાવવી તે અંગેની રણનીતિ ઘડાશે તેવો શુક્રવારની બેઠકમાં હુંકાર કર્યો હતો.